ตลท.จัดเสวนาพิเศษระลึกถึงในหลวงร.๙
ตลท.ร่วมจัดเสวนาพร้อมบรรยายพิเศษ เพื่อระลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช
1 ก.พ. 2560


ตลาดหลักทรัพย์แห่งประเทศไทย ร่วมกับมูลนิธิพิพิธภัณฑ์พระพุทธศาสนา วัดเทพศิรินทราวาส พร้อมด้วยผู้นำจาก 70 องค์กรภาคีเครือข่ายสร้างคนดีให้มีคุณธรรมโดยธรรมะ เพื่อชาติ ศาสนา พระมหากษัตริย์  จัดเสวนา “สร้างคนดีให้มีคุณธรรม ตามคำสอนของพ่อ” เพื่อระลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช โดยได้รับเกียรติจาก ดร. สุเมธ ตันติเวชกุล เลขาธิการมูลนิธิชัยพัฒนา ปาฐกถาพิเศษ “หลักทรงงานของพระบาทสมเด็จพระปรมินทรมหาภูมิพลอดุลยเดช” โดยมี ดร.ชัยวัฒน์ วิบูลย์สวัสดิ์ ประธานกรรมการ ตลาดหลักทรัพย์ฯ ร่วมบรรยายหัวข้อ “ปรัชญาของเศรษฐกิจพอเพียงเพื่อการพัฒนาอย่างยั่งยืน” และวิชัย จรรยาทิพย์สกุล ประธานมูลนิธิพิพิธภัณฑ์พระพุทธศาสนา เลขาธิการภาคีเครือข่ายฯ ต้อนรับ ณ อาคารตลาดหลักทรัพย์ฯ ถ.รัชดาภิเษก